kardosdrur/scandi-wiki huggingface dataset:
Agrobacterium tumefaciens

Agrobacterium tumefaciens (synonym Agrobacterium radiobacter) er en gram-negativ jordbakterie. I sin naturlige form er denne bakterie et plantepatogen, som ved infektion fremkalder svulster (krongallesygdom) i en lang række tokimbladede planter.

Den kan gøre skade i landbruget, specielt ved dyrkning af flerårige afgrøder fx frugttræer og buske, da infektion med bakterien er vedvarende, og kan føre til reduktion i udbyttet.

Infektionsmekanisme 
Infektion og vækst af svulsten fra infektionsstedet, stammer fra et plasmid (Ti plasmidet), som bakterien bærer i sig. Foruden såkaldte virulensgener (Vir-gener), der er involveret i infektion af planten, huser plasmidet også et T-DNA (transfer DNA) fragment, der ved infektion bliver inkorporeret i plantens genom. Dette T-DNA koder for enzymer til syntesen af opiner. Opinerne bliver udskilt af planten og tænkes at fungere som en kvælstofkilde for bakterien.

Bioteknologisk anvendelse 
Udover sin betydning som skadevolder i landbruget er A. tumefaciens også kendt for sin betydning i bioteknologien. Grundet A. tumefaciens natur og dens evne til at lave transgene planter, gøre den til det perfekt leveringssystem for indsættelse af fremmede gener i planter, og til dels også andre eukaryote organismer. Dette gøres ved en kloning af den ønskede gensekvens, så den indsættes i A. tumefaciens T-DNA, hvilket så ved infektion vil blive leveret, inkorporeret og udtrykt i planten, resulterende i en modificeret transgen plante.

Referencer 

Bakterier
VHL 2023-24

VHL 2023-24 er den 14. sæson af ishockeyligaen VHL som Ruslands næstbedste ishockeyrække. Siden den foregående sæson var ligaen blevet udvidet fra 26 til 29 hold. Turneringen bliver indledt med et grundspil, hvor hvert hold spiller 56 kampe, hvorefter de 16 bedste hold går videre til slutspillet om Petrov-pokalen.

Hold 

Siden den foregående sæson var ligaen blevet udvidet fra 26 til 29 hold. To hold havde forladt ligaen, idet Lada Toljatti var blevet forfremmet til KHL, mens Jermak Angarsk ikke havde søgt om deltagelse i denne sæson. Til gengæld havde fem nye hold søgt optagelse i ligaen: HK Dinamo-Altaj fra Barnaul, HK Kristall fra Saratov, HK Norilsk fra Norilsk, HK CSK VVS fra Samara og HK Tjelny fra Naberezjnyje Tjelny. Og på klubledernes møde den 21. maj 2023 blev det bekræftet, at ligaen fik deltagelse af 29 hold.

Grundspil

Format 

Hvert hold spiller 56 kampe i grundspillet: to kampe (en hjemme- og en udekamp) mod hvert af de øvrige 28 hold.

Der bliver uddelt point efter følgende pointsystem:
 Sejre giver 2 point.
 Nederlag i forlænget spilletid eller straffeslagskonkurrence giver 1 point.
 Nederlag i ordinær spilletid giver 0 point.

De 16 bedste hold går videre til slutspillet om Petrov-pokalen.

Udendørs kamp 

Den årlige udendørskamp, "Russisk klassiker", bliver spillet den 4. november 2023 i Khanty-Mansijsk og er et opgør mellem HK Jugra og AKM.

Stilling

Kampe

Slutspil

Format 

Slutspillet har deltagelse af grundspillets 16 bedste hold og afvikles som en cupturnering, hvor alle opgør bliver spillet bedst af syv kampe. I hver runde spiller det højst seedede af de tilbageværende hold mod det lavest seedede af de tilbageværende hold, det næsthøjst seedede hold mod det næstlavest seedede osv., og det højst seedede hold i hvert opgør havde hjemmebane i kamp 1, 2, 5 og 7. Uafgjorte kampe bliver afgjort i form af sudden death i perioder a 20 minutter indtil først scorede mål.

Hold 

De 16 hold bliver seedet i henhold til deres placering i grundspillet.

Skema

Ottendedelsfinaler

Kvartfinaler

Semifinaler

Finale

Hædersbevisninger

MVP

Øvrige priser

Kilder / eksterne henvisninger 
 VHL

Noter 

Sæsoner i VHL
Ishockey i 2023
Ishockey i 2024
Skotsk Lostilk

Skotsk Lostilk  (Ligusticum scothicum) er en 20-60 cm høj flerårig urt i skærmplante-familien, der er hjemmehørende i Danmark. Dens naturlige udbredelse strækker sig over kysterne i det nordlige Europa og det nordøstlige Nordamerika. Den sydlige grænse for Skotsk Lostilks naturlige udbredelse går gennem Danmark . Arten findes udelukkende i Nordjylland, hvor den ofte optræder med flere end 1000 individer i både Thy og Hanherred . Skotsk Lostilk er ret almindelig i det øvrige Norden .

Taxonomi 
Skotsk Lostilk (Ligusticum scothicum) blev for første gang beskrevet af Carl von Linné i hans værk  fra 1753 . Linné benyttede oprindeligt artsepitetet . I Europa benyttes der i dag udelukkende den nyere stavemåde, . Flere i USA og Canada benytter dog fortsat  .

Referencer 

Flerårige urter
Botanik
Skærmplante-familien
Hjemmehørende
Nationalparker i Georgien

Der er 12 Nationalparker i Georgien, som har en lang tradition for at oprette beskyttede områder, der går tilbage til 1912, hvor Lagodekhi Strict Naturreservat blev oprettet. I dag udgør de beskyttede områder 7 % af landets territorium (3.846,84 km²), og ca. 75 % af de beskyttede områder er dækket af skove.
Der er 89 beskyttede områder i Georgien. Der er 14 Strengt beskyttet naturreservater, 12 Nationalparker, 20 forvaltede Naturreservater, 40 Naturmonumenter, 2 Ramsarområdeer og 1 Beskyttet landskab. 
Forvaltningen og koordineringen af de beskyttede områder gennemføres af en offentligretlig juridisk enhed, Protected Areas Agency under Georgiens ministerium for miljøbeskyttelse og naturressourcer.
I øjeblikket under udvikling:
Trialeti Planlagt nationalpark

Nationalparker

Kilder og henvisninger

Georgiens geografiNationalparker i Europa
Mette Landtved-Holm

Mette Landtved-Holm (født 11. juli 1964 i Bogense) er borgmester i Nordfyns Kommune valgt for Venstre. Tidligere var hun formand for Erhvervs-, Kultur- og Fritidsudvalget. Uden for kommunalpolitik har hun været viceskoleleder på Sletten Skole, og før det skoleleder på Horsebækskolen, begge i Otterup. Hun er uddannet folkeskolelærer og skolebibliotekar, samt PD i ledelse.  

Mette Landtved-Holm blev borgmester i Nordfyns Kommune den 11. maj 2023 da Morten Andersen trak sig fra borgmesterposten. Hun er den første kvindelige borgmester i kommunen. Bag konstitueringen er Venstre, Det Konservative Folkeparti, Dansk Folkeparti, Socialdemokratiet, Socialistisk Folkeparti, Danmarksdemokraterne og en løsgænger. 

Da hun i 1990 blev valgt ind i den daværende Otterup Kommune første gang, var hendes far Axel Landtved Rasmussen borgmester. Efter otte års politisk arbejde trak hun sig i 1998, men i 2017 vendte hun tilbage, og fik 539 personlige stemmer. Ved det seneste valg i 2021 fik hun næsten samme antal på trods af et atypisk valg, hvor hun måtte afbryde valgkampen midtvejs og isolere sig med covid-19.

Referencer 

Borgmestre fra Venstre
Personer fra Bogense
Borgmestre i Danmark 2022-2025
Axel Landtved Rasmussen

Axel Landtved Rasmussen var borgmester i Otterup Kommune på Fyn af to omgange. Første gang fra 1982 til 1986 og anden gang fra 1990 til 1998. Han er far til Mette Landtved-Holm, som er borgmester i Nordfyns Kommune.

Referencer 

Tidligere borgmestre fra Danmark
Borgmestre fra Venstre
Hjælp, Jeg er i Japan

Hjælp, Jeg er i Japan  er et realityshow på tolv afsnit der blev sendt i 2009-2010 på TV3 og havde tv-værten Robert Hansen som rejseleder. 

Showet går ud på at ti dansker drager afsted til Tokyo, hvor de i tolv uger skal opleve Japan og alt hvad det indbære og deltage i det vanvittige japanske gameshow Do Konjo hvor værten Yoshi Amao og dommer Mr Fu sætter deltagerne på prøve i bla. traditionsrige og kulturelle udfordringer.

Den der efter de tolv uger mester de japanske skikke og prøvelser kan vende hjem med 250.000 kr.

Referencer 

Tv-underholdningsprogrammer
London Seksmagts-konferencen

London seksmagts-konferencen i 1948 blev afholdt mellem de tre vestlige besættelsesmagter i Tyskland efter Anden Verdenskrig (USA, Storbritannien og Frankrig) og Benelux-landene. Formålet med konferencen var at bane vejen for Tysklands deltagelse i det internationale samfund gennem skabelsen af en demokratisk og føderal regering i de amerikanske, britiske og franske zoner af landet. Konferencen blev afholdt i to sessioner, den første fra 23. februar til 6. marts, den anden fra 20. april til 2. juni 1948.

Grunden til at indkalde konferencen var, at udenrigsministerkonferencen 15. december 1947 mellem de fire sejrrige nationer USA, Storbritannien, Frankrig og Sovjetunionen var endt uden resultat angående det tyske spørgsmål. Den nylige kommunistiske magtovertagelse i Tjekkoslovakiet gjorde det presserende for de vestlige allierede at hjælpe med at skabe et demokratisk (Vest)tyskland. Sovjetunionen var ikke inviteret til London-konferencen.

Konferencens konklusioner blev senere kaldt London-anbefalinger. De tre vestlige militærguvernører i Tyskland fik til opgave at komme med anbefalinger til ministerpræsidenterne i det vestlige Tyskland om, hvordan den nye stat skulle etableres. Anbefalingen var, at der skulle indkaldes en forfatningsmæssig forsamling (parlamentarisk råd) for at grundlægge en fri og demokratisk stat. De militære guvernørers anbefalinger blev kaldt Frankfurt-dokumenterne efter det sted, hvor de tyske ministerpræsidenter mødtes.

Der blev stillet betingelser om, at Tyskland ikke skulle have masseødelæggelsesvåben og andre lignende våben, og at landet ikke skulle kunne invadere den sovjetiske besættelseszone.

Frankrig stemte for sammenlægningen af de tre vestlige besættelseszoner på betingelse af, at Saarland blev økonomisk fusioneret med Frankrig, og at Ruhr-distriktet blev underlagt international kontrol.

USSR forlod det allierede kontrolråd som en konsekvens af London-konferencen.

Referencer

Litteratur 

 Gerd Wehner: Die Westalliierten und das Grundgesetz 1948–1949: Die Londoner Sechsmächtekonferenz. Rombach, Freiburg im Breisgau 1994, .
 Bundeszentrale für politische Bildung
 Miller, Roger Gene (2000), To Save a City: The Berlin Airlift, 1948–1949, Texas A&M University Press, 

Konferencer
2. verdenskrig
Begivenheder i 1948
Rødven stavkirke

Rødven stavkirke er en stavkirke, der ligger i Rødven, en landsby i Rauma kommune i Møre og Romsdal, Norge. Kirken er sandsynligvis opført omkring år 1300, men den ældste del er fra 1100-tallet. Kirken er blevet ombygget flere gange i tidens løb.

Den blev overtaget af Fortidsminneforeningen i 1907 efter at et nyt kapel, Rødven kapel, var rejst ved siden af.

Rødven stavkirke er af den såkaldte Møre-typen. Den kendetegnes af at kirkerne har mellemstave i ydervæggene og tværgående bjælker som binder stavlejerne sammen. Det er bare bevaret to stavkirker af denne typen, Rødven stavkirke og Kvernes stavkirke. Disse kirker har også udvendige skorder som afstiver konstruktionen.

Rødven stavkirke er beklædt med liggende paneler og taget har tagsten. Skibet og koret har samme bredde, omkring 6,4 m, men taget på koret er nogeet lavere end på skibet. Koret blev opført i 1600-tallet. Oprindelig var koret en del smallere. Under et kraftigt uvejr i 1690'erne blev tagrytteren helt ødelagt. Dagens tagrytter er fra begyndelsen af 1700-tallet.

Under Håkon Christies arkæologisk udgravning i 1962–1963 blev der fundet mærker efter stolper gravet ned i jorden, som stammede fra en ældre stolpekirke på stedet. Senere blev der påvist spor af bosætning og grave fra jernalder og romertid nær kirken.

I middelalderen var den først annekskirke til Veøy og aflastet denne ved at være kirke for folket omkring Rødvenfjorden. Kirken ligger i dag ikke centralt ved færdsel over land, men ved rejse over vand, som var det vigtigste i middelalderen, var stedet centralt for landsbyerne i området. Kirken er synlig fra båd eller fra den anden side af Rødvenfjorden. Den nævnes første gang i Trondhjems reformats 1589. Kirkens nordportal har pilastre med romanske detaljer som Christie daterer til tidligt i 1100-tallet. Disse pilastrer og dele af væggene kan være fra en ældre kirke, mens den nuværende er dateret til 1300-tallet. Det er også fundet mønter fra 1100-tallet.

Se også 
 Stavkirker i Norge

Referencer

Eksterne henvisninger 

 

Stavkirker i Norge
Møre og Romsdal
Eidsborg stavkirke

Eidsborg stavkirke er en stavkirke fra midten af 1200-tallet i Lårdal sogn i nutidens Tokke kommune i Vestfold og Telemark fylke, Norge. Kirken er etskibet og blandt de mindste i Norge, og har plads til omkring 70 personer.

Eidsborg stavkirke ligger lige ved landets største friluftsmuseum (målt i areal), Vest-Telemark Museum, og omvisninger i kirken arrangeres fra museet.

Se også 
 Stavkirker i Norge

Referencer

Eksterne henvisninger 

 

Stavkirker i Norge
Vestfold og Telemark
Høyjord stavkirke

Høyjord stavkirke er en stavkirke i landsbyen Høyjord i Andebu i Sandefjord i Vestfold og Telemark fylke, Norge. Det er den eneste bevarede stavkirke, der er tilbage i Vestfold. Det er den sydligst beliggende stavkirke i Norge. Det er en af blot tre bevarede midtmastkirke, hvor en central søjle holder meget af konstruktionen (de to andre er Nore stavkirke og Uvdal stavkirke). Den bliver normalt dateret til omkring 1300. men dele af kirken er fra 1100-tallet og 1275.

Kirken har ét skib og et firkantet kor. Taget over koret er blevet rekonstrueret.

Vindfløjen Høyjordfløjen fra omkring 1250 har siddet på toppen af kirken, men findes nu på Universitetets Oldsaksamling.

Se også 
 Stavkirker i Norge
 Høyjordfløjen

Referencer

Eksterne henvisninger 

 

Stavkirker i Norge
Vestfold og Telemark
Breaking My Heart

"Breaking My Heart" er en sang af den færøske sanger og influencer på sociale medier Reiley, udgivet den 19. januar 2023. Sangen skal repræsentere Danmark i Eurovision Song Contest 2023 efter at have vundet Dansk Melodi Grand Prix 2023, den danske udvælgelse til dette års Eurovision Song Contest.

Referencer

Eksterne henvisninger 
 

Sange fra 2023
Sange fra Eurovision Song Contest 2023
Eurovision Song Contest-sange fra Danmark
Sange fra Danmark
Sange fra Dansk Melodi Grand Prix
Nikotinposer

Nikotinposer er små aflange poser som indeholder nikotin og sælges i de fleste danske supermarkeder, kiosker m.m.. Posen placeres mellem tandkød og kind eller overlæbe, hvor nikotin optages gennem slimhinden i mundhulen. 

Nikotin er stærkt afhængighedsskabende. Styrken varierer fra produkt til produkt. Længerevarende brug af nikotinposer kan medføre tilbagetrækning af tandkødet.

Nikotinposer er en del af en gruppe røgfrie nikotinprodukter, der har haft markant øget popularitet blandt unge i senere år. 

Det er forbudt at sælge nikotinposer til mindreårige i Danmark.

Kilder og henvisninger
 

Tobaksvarer
Charlie Munger

Charles Thomas Munger (født 1. januar, 1924) er en amerikansk erhvervsmand, investor og filantrop. Han er næstformand i Berkshire Hathaway, konglomeratet styret af Warren Buffett, og Buffett har beskreveet Munger som sin nærmeste partner og højre hånd. Munger sad som formand i Wesco Financial Corporation fra 1984 til 2011. Han er også formand for Daily Journal Corporation i Los Angeles, og direktør i Costco Wholesale Corporation.

I januar 2021 havde Munger en estimeret formue på $1,9 mia. ifølge Forbes.

Referencer 

Milliardærer fra USA
Erhvervsfolk fra USA
Radioaktivt sporstof

Radioaktive sporstoffer anvendes i nuklearmedicin til at undersøge kroppens fysiologiske processer
, ligesom radioaktive sporstoffer kan bruges til lækagesporing ved utætheder i vandrør m.v.

I begge tilfælde er det grundlæggende princip, at radioaktiviteten gør det muligt at følge (spore), hvor det stoffet har bevæget sig hen - enten fordelingen i kroppen (nuklearmedicin) eller udsivning fra røret (lækagesporing). 

Fordi radioaktivitet stammer fra enkelt-atomer, skal der kun bruges uhyre små mængder radioaktivt stof.

Samtidig benyttes radioaktive stoffer med kort halveringstid. I nuklearmedicin er to meget anvendte stoffer technetium-99m med en halveringstid på 6 timer, og fluor-18 med en halveringstid på 110 minutter. Til lækagesporing benyttes typisk brom-82 med en halveringstid på 35 timer.

Fra engelsk kaldes et sporstof også for en tracer. Brugen af radioaktive sporstoffer blev udviklet af den ungarske kemiker George de Hevesy i begyndelsen af det 20. århundrede.

Referencer 

Medicinsk fysik
Nuklearmedicin
SPECT

SPECT-skanning eller blot SPECT er en skanningsmetode i nuklearmedicin. Patienten indgives et radioaktivt sporstof, som afbildes med et gammakamera fra flere vinkler. Ud fra målingerne beregner en computer fordelingen af sporstof i patienten.

SPECT-skanning er en udvidelse af skintigrafi, som også kan optages med gammakamera. Forskellen er, at en skintigrafi kun måles langs én retning, f.eks. forfra/bagfra, mens SPECT måles langs flere forskellige retninger. En skintigrafi giver et plant billede, hvor man kan se hvordan sporstoffets i to dimensioner (2D), men ikke kan skelne dybden. Ved SPECT måles patienten fra flere forskellige vinkler, hvilket giver mere information, og SPECT-skanningen kan vises som et tredimensionelt billede (3D), eller som en serie af "snit" gennem patienten (tomografi). Forskellen mellem en skintigrafi og en SPECT-skanning svarer til forskellen mellem et røntgenbillede og en CT-skanning.

SPECT er et akronym for Single-Photon Emission Computed Tomography. Gammakameraet måler enkeltvis fotonerne, som udsendes (emitteres) fra patienten, og en computer beregner herudfra snitbilleder (tomografi).

Referencer 

Nuklearmedicin
Medicinske undersøgelser
Diagnostik
Steve Tracy

Steve Tracy, oprindeligt Steven Crumrine (født 3. oktober 1952, død 27. november 1986) var en amerikansk skuespiller. Tracy var bedst kendt for sin rolle som Percival Dalton i Little House on the Prairie.

Biografi

Liv og uddannelse 
Tracy blev født i en irsk-tysk familie. Han gik på Kent State University i Ohio, og han studerende i teaterafdelingen ved Los Angeles City College samt Harvey Lembeck Comedy Workshop.

Karriere 
Tracy er kendt for sin tilbagevendende rolle som Percival Dalton i tv-serien Little House on the Prairie. Hans rolle blev introduceret til serien i begyndelsen af 1980'erne.

Efter seriens afslutning bevarede Tracy et venskab skuespillerinden Alison Arngrim. Arngrim og Tracy var meget tætte, mens de filmede på settet. I løbet af serien gik der rygter om, at han og Arngrim havde et kærlighedsforhold. Arngrim har udtalt, at hun var den eneste på settet, der vidste, at Tracy var homoseksuel.

Tracy optrådte i adskillige film og tv-programmer fra 1977 til 1986, herunder Quincy, ME, The Jeffersons og National Lampoon's Class Reunion.

Seks måneder før sin død optrådte han i teaterstykket AIDS/US: Portraits in Personal Courage i Los Angeles. Stykket omhandlede sande historier om at have AIDS eller miste familiemedlemmer til AIDS. Halvdelen af de medvirkende i stykket var heteroseksuelle på et tidspunkt, hvor AIDS stadig blev anset for kun at ramme homoseksuelle mænd. Tracy var den eneste professionelle skuespiller i produktionen, da alle andre deltagere var ikke-skuespillere, der fortalte deres historier på scenen.

Død 
Tracy døde af AIDS-relaterede komplikationer den 27. november 1986, hvorefter hans tætte veninde, Alison Arngrim, blev involveret i AIDS-aktivisme. Tracys aske blev spredt under Hollywood-skiltet i Hollywood Hills, Los Angeles, under bogstavet "D".

Filmografi

Referencer

Eksterne links 
 

Skuespillere fra Ohio
Teya (sanger)

Teodora Špirić (født 12. april 2000), kendt professionelt som Teya og tidligere som Thea Devy, er en østrigsk sangerinde og sangskriver. Hun skal repræsentere Østrig i Eurovision Song Contest 2023 sammen med Salena med sangen "Who the Hell Is Edgar?".

Referencer

Eksterne henvisninger 
 

Sangere fra Østrig
Østrigs Eurovision Song Contest-deltagere
Deltagere ved Eurovision Song Contest 2023
Salena (sanger)

Selina-Maria Edbauer (født 11. marts 1998 i Leoben), professionelt kendt som Salena, er en østrigsk sangerinde og sangskriver. Hun skal repræsentere Østrig i Eurovision Song Contest 2023 sammen med Teya med sangen "Who the Hell Is Edgar?".

Referencer

Eksterne henvisninger 
 

Sangere fra Østrig
Østrigs Eurovision Song Contest-deltagere
Deltagere ved Eurovision Song Contest 2023
Who the Hell Is Edgar?

"Who the Hell Is Edgar?" er en sang af de østrigske sangere Teya
og Salena, udgivet den 8. marts 2023. Sangen skal repræsentere Østrig i Eurovision Song Contest 2023, efter at den blev valgt internt af ORF, den østrigske udsender til Eurovision Song Contest.

Referencer

Eksterne henvisninger 
 

Sange fra 2023
Sange fra Eurovision Song Contest 2023
Eurovision Song Contest-sange fra Østrig
Sange fra Østrig
Christopher Herwig

Christopher Herwig er en canadisk fotograf, der primært er kendt for sine fotografier af arkitektur. Han har brugt 15 år på at rejse gennem landene i det tidligere USSR for at dokumentere hundredvis af skulpturelle busstoppesteder skabt af lokale kunstnere og bygherrer.

Bøger 
 Sovjetiske busstoppesteder (2015)  
 Sovjetiske busstoppesteder - bind 2 (2017)  "Pavilloner for folket"

Dokumentarfilm 
Dokumentarfilmen om Herwigs fotografiske projekt med titlen Soviet Bus Stops havde officiel verdenspremiere på CPH:DOX i 2023. Og lokal canadisk premiere i Herwigs hjemstavn, Vancouver, på Vancouver International Film Festival i 2022. Soviet Bus Stops er instrueret af Kristoffer Hegnsvad .

Referencer 

Fotografer
Personer fra Canada
Headin' North (film fra 1921)

Headin' North er en amerikansk stumfilm fra 1921 af Charles Bartlett.

Medvirkende 
 Pete Morrison som Bob Ryan
 Jack Walters som Arthur Stowell
 Gladys Cooper som Madge Mullin
 Dorothy Dickson som Frances Wilson
 William Dills som Hank Wilson
 Barney Furey
 Will Frank

Referencer

Eksterne henvisninger 

 

Stumfilm fra USA
Amerikanske film fra 1921
The Heart Line

The Heart Line er en amerikansk stumfilm fra 1921 af Frederick A. Thomson.

Medvirkende 
 Leah Baird som Fancy Gray
 Jerome Patrick som Francis Granthope
 Frederick Vroom som Oliver Payson
 Ruth Cummings som Clytie Payson
 Ivor McFadden som Dougal
 Philip Sleeman som Gay P. Summers
 Mrs. Charles Craig som Spoll
 Martin Best som Blanchard Cayley
 Ben Alexander

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
The Headmaster

The Headmaster er en britisk stumfilm fra 1921 af Kenelm Foss.

Medvirkende 
 Cyril Maude som Cuthbert Sanctuary
 Margot Drake som Portia Sanctuary
 Miles Malleson som Palliser Grantley
 Marie Illington som Cornelia Grantley
 Lionelle Howard som Jack Strahan
 Simeon Stuart
 Ann Trevor som Antigone Sanctuary
 Louie Freear som  Bella
 Will Corrie som Munton
 Alan Selby som Richards
 Gordon Craig som Stuart Minor

Referencer

Eksterne henvisninger 

 

Stumfilm fra Storbritannien
Britiske film fra 1921
Dramafilm fra Storbritannien
Komediefilm fra Storbritannien
10. etape af Giro d'Italia 2023

. etape af Giro d'Italia 2023 var en  lang  med en samlet stigning på . Den blev kørt den 16. maj 2023 med start i  og mål i .

Resultater

Etaperesultat

Klassement efter etapen

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 
 

10
11. etape af Giro d'Italia 2023

. etape af Giro d'Italia 2023 var en  lang  med en samlet stigning på . Den blev kørt den 17. maj 2023 med start i  og mål i .

Resultater

Etaperesultat

Klassement efter etapen

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 
 

11
Pfalzerskoven-Nord Vogeserne Biosfærereservat

Det fransk -tyske Pfalzerskoven-Nord Vogeserne Biosfærereservatet ( , ) blev oprettet i 1998 som det første grænseoverskridende UNESCO-biosfærereservat i Europa. Den tyske del blev det 12. af 16 biosfærereservater i Tyskland  og den franske det 6. af 14 i Frankrig.

Biosfærereservatet er en sammensmeltning af den ældre Naturpark Pfälzerwald i Tyskland og den regionale naturpark Nordvogeserne i Frankrig, der dækker et samlet areal på 3.018 km² med henholdsvis 1.809,7 km² i Tyskland og 1.208,3 km² i Frankrig.

Geografi 
Biosfærereservatet ligger i Pfälzerwald og i Nordvogeserne på grænsen mellem den sydvestlige tyske delstat Rheinland-Pfalz og den nordøstfranske region Grand Est.

Galleri

Referencer

Eksterne henvisninger 

 
 Palatinate Forest Nature Park
 Vosges du Nord RegionalNature Park (Fransk)

Biosfærereservater i Tyskland
Biosfærereservater i Frankrig